PROJEKTNI ZADATAK

- za pružanje usluge stručnog nadzora i koordinatora zaštite na radu nad izvođenjem radova na rekonstrukciji i dogradnji dječjeg vrtića Centar u Osijeku -

Predmet projektnog zadatka je pružanje usluge stručnog nadzora i koordinatora zaštite na radu nad izvođenjem radova na rekonstrukciji i dogradnji dječjeg vrtića Centar u Osijeku, Školska ulica 6, Osijek

Sukladno građevinskoj dozvoli,  projektima i pripadajućim troškovnicima:

1. [bookmark: _Hlk191641938]Rekonstrukcija zgrade javne i društvene namjene, 2.b skupine, prenamjena stambeno-poslovne zgrade u dječji vrtić
· Građevinska dozvola KLASA: UP/I-361-03/24-01/000271, URBROJ: 2158-1-17-02/7-24-0017 od 02.10.2024. godine izdane od Grada Osijeka, Upravnog odjela za prostorno uređenje, graditeljstvo i zaštitu okoliša; 

· Glavni projekti
· MAPA 1 – arhitektonski projekt – oznake GL 18/2024-A od 09.2024., projektant Bogdan Paulik, dipl. ing. arh., broj ovlaštenja A 526, projektantski ured: BP CONSULTING d.o.o. Čepin, OIB 81573202109;
· MAPA 2 – građevinski projekt – konstrukcije – oznake 51/2024 od 09.2024., projektant Domagoj Šeremet, mag. ing. aedif., broj ovlaštenja G 5419, projektantski ured: Confirmo d.o.o. Vukovar, OIB 93617041989;
· MAPA 3 – elektrotehnički projekt – oznake 24056.2 od 09.2024. godine, projektant Filip Mikulić, mag. ing. el., broj ovlaštenja E 3357, projektantski ured: 3MF INŽENJERING d.o.o. Osijek, OIB 08039111677;
· MAPA 4 – strojarski projekt – projekt termotehničkih instalacija, oznake 01-09-24 od 09.2024. godine, projektant Petar Grabić, mag. ing. mech., broj ovlaštenja S 2253, projektantski ured: BIPUS d.o.o., Osijek, OIB 39240409500;
· MAPA 5 – građevinski projekt – vodovoda i kanalizacije – oznake GL 18/2024-ViK od 09.2024. godine, projektant Marinko Damjanović, dipl. ing. građ.., broj ovlaštenja G 5963, projektantski ured: BP CONSULTING d.o.o. Čepin, OIB 81573202109;
· MAPA 6 – elektrotehnički projekt – sustava za dojavu požara, oznake 24056.5 od 09.2024. godine, projektant Filip Mikulić, mag. ing. el., broj ovlaštenja E 3357, projektantski ured: 3MF INŽENJERING d.o.o. Osijek, OIB 08039111677;
OPIS I SPECIFIKACIJA :
Predmet nabave su usluge stručnog nadzora i koordinatora zaštite na radu nad izvođenjem  građevinskih, obrtničkih, strojarskih i elektrotehničkih radova na rekonstrukciji zgrade dječjeg vrtića Centar na adresi Školska ulica 6, Osijek, k.č.br. 5494, k.o. Osijek.

Čestica ima pristup s prometnice na južnoj strani, iz Školske ulice. Čestica je kvadratnog oblika.
Zgrada je ugrađena na sjevernu među, dok je od ostalih dvorišnih međa udaljena minimalno 8.00 m, od regulacije je udaljena minimalno 6.80 m.
Predmet rekonstrukcije je unutarnje uređenje prostora, vanjski gabariti neće se mijenjati, također pročelja će ostati nepromijenjena. Maksimalne tlocrtne dimenzije zgrade iznose 18.43 x 25.09 m, zgrada je nepravilnog tlocrtnog oblika. Katnost zgrade je Po+P+Pt, odnosno zgrada ima 3 etaže, podrum, prizemlje i potkrovlje, a visina od kote uređenog terena do sljemena zgrade iznosi +11.30 m.
Bruto površina postojeće građevine iznosi 501.82 m2  (podrum  46.85x0.5=23.43  m2,  prizemlje 322.25 m2 i potkrovlje 156.14 m2).  
Rekonstrukcijom se povećava bruto površina građevine, odnosno potkrovlja pa će iznositi 525.07 m2 (podrum 46.85x0.5= 23.43 m2, prizemlje 322.25m2 i potkrovlje 179.39 m2)

U okviru usluga koje su predmet nabave, Izvršitelj će biti obvezan izvršavati slijedeće aktivnosti i obveze:
–	obveze i aktivnosti stručnog nadzora nad izvođenjem radova u smislu Zakona o gradnji (NN 153/13, 20/17, 39/19, 125/19 i 145/24), Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17, 98/19 i 121/19) i ostalih primjenjivih zakonskih i podzakonskih akata,
–	obveze i aktivnosti nadzornih inženjera tijekom izvođenja pojedinih vrsta radova koje su predmet nadzora sukladno Zakonu o gradnji (NN 153/13, 20/17, 39/19, 125/19 i 145/24), odnosno tehničkim propisima te projektnom dokumentacijom,
–	obveze i aktivnosti Koordinatora zaštite na radu prema Zakonu u zaštiti na radu (NN 71/14, 118/14, 154/14, 94/18 i 96/18) i Pravilniku o zaštiti na radu na privremenim gradilištima (NN 48/18),
–	sve ostale usluge provođenja nadzora i kontrole kvalitete sukladno obvezama definiranim ovim Opsegom usluge i relevantnom zakonodavstvu RH i EU.

U provedbi stručnog nadzora građenja, nadzorni inženjer je dužan:
•	Nadzirati provedbu izvođenja radova sukladno projektnoj dokumentaciji, tehničkim rješenjima, tehničkim opisima i uputama iz projektne dokumentacije, u svemu prema odredbama Zakona o gradnji, Zakona o poslovima i djelatnostima prostornog uređenja i gradnje, drugim važećim zakonima te drugim posebnim propisima i pravilima struke.
•	Odmah po saznanju o eventualnim nedostacima i propustima u Projektu i/ili građenju izvijestiti naručitelja te bez odlaganja predložiti način njihova otklanjanja.
•	ovjeravati i dostavljati naručitelju situacije izvođača gradnje u roku od najviše 5 (pet) dana po primitku situacije.
•	jamčiti svojim potpisom i pečatom ovlaštenog inženjera na svakoj ovjerenoj situaciji izvođača potpunost i cjelovitost izvršenih i tako obračunatih radova u pogledu ugovorene (jedinične i/ili ukupne) cijene, ugovorene kvalitete i izvedene količine radova svake pojedine faze izgradnje, sukladno rokovima i iznosima utvrđenim u dinamičkom planu i financijskom planu građenja iz ugovora o građenju,
•	s odgovornom osobom izvođača radova, a uz suglasnost naručitelja, rješavati sve eventualne nejasnoće iz projekta i razrađivati detalje izvedbe.
•	izraditi završno izvješće nadzornog inženjera o radovima čije izvođenje nadzire i dati tehničku pomoć naručitelju pri dodatnim zahtjevima kontrolnog tijela
•	sudjelovati pri primopredaji izvedenih radova te osigurati da se nedostaci, uočeni i evidentirani zapisnikom otklone u roku određenom zapisnikom.
•	pripremiti dokumentaciju za okončani obračun radova i primopredaju  (naročito u pogledu ugovorene kvalitete, ugovorenog roka i ugovorene cijene) i sudjelovati u okončanom obračunu i primopredaji
•	sudjelovati u primopredaji naručitelju funkcionalne cjeline i/ili radova čije izvođenje nadzire, zapisnički konstatirati nedostatke koje je izvođač dužan otkloniti po primopredaji te nadzirati otklanjanje istih i izraditi i dostaviti naručitelju izvješće o njihovu otklanjanju
•	sudjelovati u završnom pregledu radova na isteku jamstvenog roka te izraditi zapisnik o eventualno neotklonjenim nedostacima u jamstvenom roku uključivo nadzor i evidencija nad otklanjanjem tako uočenih nedostataka
•	organizirati i održati tjedne koordinacije na gradilištu, napraviti listu prisutnih te zapisnik o održanoj koordinaciji i stanju radova koji su predmet kompletnog nadzora te izrađivati mjesečna izvješća o napredovanju radova. 
Odabrani ponuditelj dužan je biti Naručitelju na raspolaganju sve do isteka jamčevnog roka izvedenih radova kao i u slučaju spora u vezi s izvođenjem predmetnih radova.
Za slučaj eventualnih odstupanja okončane situacije Izvođača od troškovnika iz postupka javne nabave za izvođenje radova čiji nadzor je predmet ovog ugovora, a koja eventualna odstupanja bi mogla prouzročiti neplanirane troškove po Naručitelja tijekom i/ili po završetku izvođenja radova i isteku jamstvenog roka, po osnovu nastanka eventualnih  naknadnih  radova, što su prema Zakonu o javnoj nabavi dodatni radovi i/ili novi radovi, koje je Izvršitelj kao iskusan i stručan nadzorni inženjer znao i/ili je morao znati, te za slučaj svih drugih troškova i šteta prouzročenih nedostacima nadzora izvođenja radova koji su predmet ovog ugovora (po osnovu ne kvalitete izvedenih radova i/ili po bilo kojem drugom osnovu), Izvršitelj odgovara Naručitelju neograničeno do visine nastale štete, a odgovorni nadzorni inženjer Izvršitelja do visine nastale štete, a najviše do iznosa osigurane svote iz police osiguranja od profesionalne odgovornosti sukladno propisima Hrvatske komore arhitekata/ građevinskih/elektro/strojarskih inženjera.
Izvršitelj predmetne usluge je dužan uslugu izvršavati od dana početka radova nad kojima se vrši nadzor te tijekom cijelog razdoblja izvođenja radova do primopredaje izvedenih radova i tijekom razdoblja jamstvenog roka ugovorenog odredbama ugovora o izvođenju radova do isteka tako utvrđenog jamstvenog roka. Stručni  nadzor se vrši uz obvezu trajanja i do okončanja eventualnog pravnog spora u svezi predmetne izgradnje.
Izvršitelj je dužan pružati uslugu nadzora na način da bude prisutan na gradilištu svaki dan tijekom izvođenja radova, a i po potrebi kada izvođač ne izvodi radove, a prisutnost nadzora na gradilištu bi prema mišljenju Naručitelja bila potrebna.
Smatrat će se da se Izvršitelj prije podnošenja ponude upoznao s Projektima i Troškovnicima građevine na čije izvođenje se odnose ugovorne usluge, da je upoznat s gradilištem na kojem se izvode radovi te da je dobio sve potrebne informacije o svim okolnostima koje mogu utjecati na obavljanje njegovih usluga po ovom Ugovoru/narudžbenici. 
Izvršitelj je obvezan u pružanju usluga angažirati stručnjake s odgovarajućom stručnom spremom i radnim iskustvom koje je naveo u ponudi.
Naručitelj može u pisanoj formi u opravdanim slučajevima odobriti Izvršitelju zamjenu stručnjaka navedenih u dostavljenoj ponudi. Zamjenski stručnjaci po svojim ovlaštenjima, stručnoj spremi i iskustvu moraju biti najmanje jednaki stručnjacima koje zamjenjuju.
Naručitelj ima pravo da, u opravdanim slučajevima, zatraži od Izvršitelja zamjenu pojedinih angažiranih stručnjaka, posebno ako se usluge ne pružaju u skladu s ugovornim obvezama.
Izvršitelj nema pravo samostalno odobravati izvođaču radova koji su predmet kompletnog nadzora po ovom Ugovoru, produljenje roka završetka radova, niti ima pravo odobravati bilo kakve promjene ili odstupanja od glavnog projekta, odnosno kvalitativne ili kvantitativne izmjene Ugovora o građenju (odobravanje naknadnih, dodatnih ili više radova) bez prethodne pisane suglasnosti Naručitelja. 
KOORDINATOR ZAŠTITE NA RADU
Usluge koordinatora zaštite na radu uključuju sve navedeno u Pravilniku o zaštiti na radu na privremenim gradilištima (NN 48/2018). Usluge koordinatora zaštite na radu propisane su odredbama navedenog Pravilnika te moraju biti u skladu s odredbama Zakona o zaštiti na radu (NN 71/14, 118/14, 154/14, 94/18 i 96/18).
Za izvršenje ugovora odabrani ponuditelj morat će imati na raspolaganju osobu koja će obavljati poslove koordinatora zaštite na radu sukladno Zakonu o zaštiti na radu (NN 71/14, 118/14, 154/14, 94/18 i 96/18), Pravilniku o zaštiti na radu na privremenim gradilištima (NN 48/18) i Pravilniku o osposobljavanju i usavršavanju iz zaštite na radu te polaganju stručnog ispita (NN 142/21). 

Procijenjena vrijednost radova nad kojima se vrši nadzor iznosi 719.850,00 EUR bez PDV-a, odnosno 899.812,50 EUR s PDV-om.
MJESTO IZVOĐENJA RADOVA:
Školska ulica 6, Osijek, k.č.br. 5494 k.o. Osijek.
ROK PRUŽANJA USLUGE
Usluge se pružaju od dana predaje Ugovora/Narudžbenice pa sve do primopredaje radove. Rok za izvođenje predmetnih radova je 15 mjeseci od dana uvođenja u posao. Postupak javne nabave za odabir izvođača je u tijeku. Odabrani ponuditelj dužan je biti Naručitelju na raspolaganju 20 mjeseci od datuma uvođenja u posao izvođača radova te u slučaju dodatnih zahtjeva kontrolnog tijela kao i u slučaju spora u vezi s izvođenjem predmetnih radova.
SKLAPANJE UGOVORA / DOSTAVA NARUDŽBENICE:
Po provedenom postupku nabave Naručitelj će odabranom Izvršitelju dostaviti Ugovor za pružanje usluge stručnog nadzora i koordinatora zaštite na radu nad izvođenjem radova na rekonstrukciji i dogradnji dječjeg vrtića Centar na adresi Školska ulica 6, Osijek na k.č.br. 5494 k.o. Osijek.
PLAĆANJE:
Izvršitelj će za izvršene usluge ispostavljati račune, odnosno privremene i okončanu situaciju. Naručitelj se obvezuje isplatiti Izvršitelju iznos iz ispostavljenih računa, odnosno privremenih i okončane situacije u roku od 30 dana od dana zaprimanja i ovjere urednog računa, odnosno privremene, odnosno okončane situacije od strane stručne osobe Naručitelja na žiro račun  Izvršitelja.
Vrijednost pojedine situacije ili računa postotno je razmjerna i ovisna o vrijednosti izvedenih radova situiranih privremenim i okončanim situacijama Izvođača na predmetnoj građevini.
Račun, odnosno privremene i okončana situacija moraju biti zaprimljene putem pisarnice Grada Osijeka, bez obzira na način dostave.
Naručitelj ima pravo prigovora na račun odnosno ispostavljenu privremenu ili okončanu situaciju ako utvrdi nepravilnosti te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
JAMSTVO
Izvršitelj je dužan po dostavi Ugovora Naručitelju predati jamstvo za uredno izvršenje usluge u obliku bjanko zadužnice od 10% od vrijednosti usluge bez PDV-a, s rokom važenja do isteka jamstvenog roka izvedenih radova. Navedeno jamstvo za dobro izvršenje usluge odabrani Ponuditelj dužan je dostaviti u roku od 10 dana od dana potpisa Ugovora. Neiskorišteno jamstvo Naručitelj će vratiti Izvršitelju nakon isteka jamčevnog roka izvedenih radova.
NEISPUNJAVANJE OBAVEZA
Izvršitelj se obvezuje da će savjesno, stručno i kvalitetno, po važećim propisima, normama, standardima i pravilima struke, izvršiti usluge stručnog nadzora građenja koje su predmet ovog ugovora u protivnom odgovara sukladno važećim propisima.
Ukoliko Izvršitelj propusti ispuniti neku obvezu Naručitelj će dati Izvršitelju dodatni primjereni rok za ispunjenje obveze/otklanjanje nedostatka.
Naručitelj može raskinuti ugovor i bez ostavljanja primjerenog roka Izvršitelju ako iz njegova držanja proizlazi da neće ispuniti obvezu niti u naknadnom roku, a svakako ako Izvršitelj:
•	ne postupi prema obavijesti za ispunjenje obveze sukladno prethodnom stavku;
•	ustupi podizvršitelju dio Ugovora suprotno odredbama ovih općih uvjeta
•	ne dostavi zahtijevana jamstva;
•	postane nesolventan ili ode u stečaj; ili
•	svojom radnjom ili propustom prouzroči zastoj ili usporenje izvođenja radova koji su predmet nadzora ili
•	ne izvrši druge obveze u slučaju čega je ovim općim uvjetima ili zakonom kao sankcija predviđen raskid ugovora.
Naručitelj ima pravo raskinuti ugovor u slučaju da se iz bilo kojeg razloga raskine Ugovor za građenje koji su predmet nadzora po ovom Ugovoru.
U slučaju raskida ugovora sukladno ovom članku Naručitelj će platiti Izvršitelju samo izvršene usluge.


Osijek, 12. studeni 2025.


